CELEX: 31967R0474
Language: hr
Date: 1967-08-21 00:00:00
Title: Uredba Komisije br. 474/676/EEZ od 21. kolovoza 1967. o utvrđivanju unaprijed izvozne subvencije za rižu i lomljenu rižu

03/Sv. 035
            
            
               HR
            
            
               Službeni list Europske unije
            
            
               3
            
         31967R0474
   
               P 204/20
            
            
               SLUŽBENI LIST EUROPSKE UNIJE
            
            
               21.08.1967.
            
         
      UREDBA KOMISIJE br. 474/676/EEZ
   od 21. kolovoza 1967.
   o utvrđivanju unaprijed izvozne subvencije za rižu i lomljenu rižu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća br. 359/67/EEZ od 25. srpnja 1967. o zajedničkoj organizaciji tržišta riže (1), a posebno njezin članak 17. stavak 6.,
   budući da se člankom 17. gore navedene Uredbe predviđa da se za izvoz riže i lomljene riže razlika između kotacija ili cijena na svjetskom tržištu i cijena unutar Zajednice može pokriti izvoznom subvencijom koja se može unaprijed utvrditi; budući da se u slučaju prethodnog utvrđivanja, subvencija mora prilagoditi za cjenovni prag koji će biti na snazi tijekom mjeseca u kojem se provodi izvoz i na tu se subvenciju mora primijeniti istodobno utvrđen korektivni iznos;
   budući da se, radi procjenjivanja iznosa subvencije koja će se dodijeliti kada se ona utvrđuje unaprijed, mora procijeniti razlika u cijenama na svjetskom tržištu koja može nastati između dana podnošenja zahtjeva za dozvolu i mjeseca u kojem se provodi izvoz; budući da C.I.F. cijena za terminsku kupnju odražava tu razliku i tako omogućuje izračun iznosa za koji treba umanjiti ili povećati iznos subvencije koja vrijedi na dan podnošenja zahtjeva za izvoznu dozvolu;
   budući da nije preporučljivo prečesto mijenjati iznos subvencija zbog minimalnih promjena u kotacijama na svjetskom tržištu, što bi izazvalo nesigurnost za one koji na njih imaju pravo; budući da je stoga potrebno, ne ugrožavajući interese potonjih, utvrditi granicu unutar koje takve promjene kotacija neće utjecati na iznos subvencije;
   budući da su mjere predviđene ovom Uredbom u skladu s mišljenjem Upravljačkog odbora za žitarice,
   DONIJELA JE OVU UREDBU:
   Članak 1.
   Ako se izvozna subvencija na rižu i lomljenu rižu iz prvog podstavka članka 17. stavka 4. Uredbe br. 359/67/EEZ utvrđuje unaprijed, dodjeljuje se subvencija primjenljiva na izvoz na dan podnošenja zahtjeva za dozvolu:
   
               —
            
            
               umanjena za razliku između C.I.F. cijene za terminsku kupnju i C.I.F. cijene ako iznos prve premašuje iznos potonje za više od 0,025 obračunskih jedinica za 100 kilograma,
            
         
               —
            
            
               uvećana za razliku između C.I.F. cijene i C.I.F. cijene za terminsku kupnju ako iznos prve premašuje iznos potonje za više od 0,025 obračunskih jedinica za 100 kilograma.
            
         U vremenskim razmacima između tjednih utvrđivanja subvencije, iznos subvencije koji se primjenjuje u slučaju kada je ona utvrđena unaprijed prilagođava se u slučajevima u kojima bi primjena gore navedene metode izračuna dovela do promjene tog iznosa za više od 0,025 obračunskih jedinica za 100 kilograma.
   C.I.F. cijena u ovu svrhu je cijena izračunana u skladu s člankom 16. Uredbe br. 359/67/EEZ.
   C.I.F. cijena za terminsku kupnju je cijena izračunana u skladu s člankom 3. stavkom 2. Uredbe br. 365/67/EEZ (2), koja se, međutim, za svaki mjesec za koji vrijedi izvozna dozvola, temelji na C.I.F. cijeni izračunanoj na temelju ponuda za otpremu tijekom mjeseca u kojem će se obaviti izvoz.
   Članak 2.
   Ova Uredba stupa na snagu 1. rujna 1967.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. kolovoza 1967.
      
         
            Za Komisiju
         
         
            Predsjednik
         
         Jean REY
         
      
   
   
      (1)  SL 174, 31.7.1967., str. 1.
   
      (2)  SL 174, 31.7.1967., str. 32.